Man se liggaam by substasie gevindDie liggaam van ŉ man is by ŉ elektriese substasie tussen Roodepan en Barkley-Wes in die Noord-Kaap gevind. Luit. Sergio Kock, woordvoerder van die polisie, sê ŉ treindrywer het Sondag op die liggaam afgekom. “Die man is glo deur ŉ transformator doodgeskok. ŉ Nadoodse ondersoek sal gedoen word om die presiese oorsaak van sy dood te bepaal.” Kock sê die man het ŉ wit en blou T-hemp, ŉ swart sweetpakbroek en bruin pantoffels aangehad. Hy is glo tussen 30 en 40 jaar oud gewees. Die polisie ondersoek die saak.